CELEX: 22003D0154(01)
Language: hr
Date: 2003-11-07 00:00:00
Title: Odluka Zajedničkog odbora EGP-a br. 154/2003 od 7. studenoga 2003. o izmjeni Priloga XII. (Sloboda kretanja kapitala) Sporazumu o EGP-u

11/Sv. 97
            
            
               HR
            
            
               Službeni list Europske unije
            
            
               191
            
         22003D0154(01)
   
               L 041/47
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 154/2003
   od 7. studenoga 2003.
   o izmjeni Priloga XII. (Sloboda kretanja kapitala) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XII. Sporazumu izmijenjen je Odlukom Zajedničkog odbora EGP-a br. 48/2003 od 16. svibnja 2003. (1).
            
         
               (2)
            
            
               Uredba (EZ) br. 2560/2001 Europskog parlamenta i Vijeća od 19. prosinca 2001. o prekograničnim plaćanjima u eurima (2) treba se unijeti u Sporazum,
            
         ODLUČIO JE:
   Članak 1.
   Iza točke 2. (Direktiva 2000/35/EZ Europskog parlamenta i Vijeća) Priloga Sporazumu dodaje se sljedeća točka:
   
      
                  „3.
               
               
                  
                     32001 R 2560: Uredba (EZ) br. 2560/2001 Europskog parlamenta i Vijeća od 19. prosinca 2001. o prekograničnim plaćanjima u eurima (SL L 344, 28.12.2001., str. 13.).
                  U smislu ovog Sporazume vrijede odredbe Uredbe sa sljedećim izmjenama:
                  Kreditne institucije ovlaštene u Lihtenštajnu do 1. srpnja 2005. oslobađaju se obveza predviđenih u članku 3. Uredbe”.
               
            
   Članak 2.
   Tekst Uredbe (EZ) br. 2560/2001 na islandskom i norveškom jeziku, koji se objavljuje u tekstu Dopune EGP-a Službenom listu Europske unije, vjerodostojan je.
   Članak 3.
   Ova Odluka stupa na snagu 8. studenoga 2003., pod uvjetom da su sve prijave iz članka 103. stavka 1. Sporazuma poslane Zajedničkom odboru za Europski gospodarski prostor (3).
   Članak 4.
   Ova se Odluka objavljuje u odjeljku o EGP-u te u Dopuni EGP-a Službenom listu Europske unije.
   
      Sastavljeno u Bruxellesu 7. studenoga 2003.
      
         
            Za Zajednički odbor EGP-a
         
         
            Predsjednik
         
         HSH PRINZ NIKOLAUS von LIECHTENSTEIN
      
   
   
      (1)  SL L 193, 31.7.2003., str. 20.
   
      (2)  SL L 344, 28.12.2001., str. 13.
   
      (3)  Navedene su ustavne odredbe.